《王右军宅》
唐代·裴通

寂寂金庭洞，清香发桂枝。鱼吞左慈钓，鹅踏右军池。

此地常无事，冲天自有期。向来逢道士，多欲驾文螭。

作者简介：河东闻喜人，字文玄，一作又玄。裴士淹子。宪宗元和二年曾游越中。后历任户部员外郎、金部郎中。穆宗长庆元年，任少府监。曾出使回纥。敬宗宝历中，任汝州刺史。文宗时，自国子祭酒改詹事。著有《易书》一百五十卷，已佚。